Filippinlik baliqchi 10 yil davomida 100 mln dollarlik marvaridni to‘shagi ostida yashirib keldi

Filippinning Palavan orolida istiqomat qiluvchi baliqchi o‘n yil davomida o‘z uyida, to‘shagining ostida dunyodagi eng katta marvaridni saqlab keldi. Bu haqda “RIA Novosti” xabar bermoqda.

Marvaridning vazni 34 kilogramm bo‘lib, u 100 million dollarga baholanmoqda, deb ma’lum qiladi ABS-CBN portali.
Baliqchi uni 2006-yilda kuchli dovuldan so‘ng topib olgan edi. Marvarid langarga ilinib qolgan edi. Langar ko‘tarilmaganidan shubhalangan baliqchi suv ostiga sho‘ng‘ib, marvaridni topib chiqdi.
Yaqin-yaqingacha baliqchi marvarid necha pul turishini aniqlashga hech qanday qiziqish bildirmadi. Ammo u yong‘in tufayli uyini tark etishga majbur bo‘ldi, o‘sha paytda u xazinani Puerto-Prinsessa shahri turizm idorasiga xodimiga ko‘rsatdi.

“Puerto-Prinsessa” nomini olgan marvarid yaqinda keng jamoatchilikka namoyish etiladi. Shahar ma’muriyati ko‘proq turistlarni jalb qilish maqsadida uni shaharda qoldirishni taklif qilmoqda.